ভবতারিণী
ভবতারিণী রাজা (জন্ম: ২৩শে জুলাই ১৯৭৬) হলেন একজন ভারতীয় তামিল গায়ক এবং চলচ্চিত্রের সংগীত পরিচালক। তিনি চলচ্চিত্রের সুরকার ইলাইয়ারাজা এবং চলচ্চিত্র প্রযোজক জেবা রাজাইয়া এর মেয়ে এবং বিশিষ্ট চলচ্চিত্র সুরকার কার্তিক রাজা এবং যুবান শঙ্কর রাজা হলেন তার ভাই। নেপথ্য সঙ্গীতশিল্পী প্রেমজি আমারেন এবং চিত্রনায়ক ভেঙ্কট প্রভু তার চাচাত ভাই। তিনি বেশিরভাগ গান তার বাবা এবং ভাইদের নির্দেশনায় গেয়েছেন। তার বাবা ইলাইয়ারাজা রচিত ‘ভারতী’ চলচ্চিত্রের ‘মায়িল পোলা পন্নু ওন্নু’ গানটি উপস্থাপনার জন্য ২০০০ সালে তিনি শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার লাভ করেন। তিনি তেলুগু. মালয়ালম, হিন্দি, কন্নড় প্রভৃতি ভাষায় গান গেয়েছেন। শিল্পী হিসাবে থিডেনেন ভ্যান্থাথু, কাদালুক্কু মারিয়াধাই, আজাগই ইরুক্কিরাই বেয়ামাই ইরুক্কিরাথু, গুন্ডেলো গোদারি, ওরু নাল ওরু কানাভু সহ অন্যান্য ছবিতে কন্ঠ দিয়েছেন। মিত্র, মাই ফ্রেন্ড, ফির মিলেঙ্গে, আমিরথাম, পরিদা পাজাগু, কালভারগল প্রভৃতি ছবিতে সংগীত পরিচালক ছিলেন।